Wat sê die Bybel oor genadedood?
LEES IN Afrikaans Albanees Amharies Arabies Armeens Azerbeidjans Baoulé Basjkiers Bislama Bulgaars Cebuano Chavacano Chichewa Chinees (Sichuanees) Chinees (Sjanghainees) Chitonga Chitonga (Malawi) Chitumbuka Cibemba Dangme Deens Duits Engels Esties Faroëes Fidjiaans Fins Fon Frans Ga Georgies Grieks Gun Hausa Haïtiaanse Kreools Hebreeus Hiligaynon Hindi Hmong (Wit) Hongaars Iban Iloko Indonesies Isoko Italiaans Italiaanse Gebaretaal Japannees Joroeba Kanarees Kantonnese Chinees (Tradisioneel) Kantonnese Chinees (Vereenvoudig) Katalaans Kazaks Kazaks (Arabies) Kikamba Kikaonde Kikuyu Kinyarwanda Kirgisies Kiribati Kirundi Kisonge Koreaans Kroaties Kwanyama Lingala Litaus Luganda Luo Malabaars Maleis Malgassies Maltees Mambwe-Lungu Mandarynse Chinees (Tradisioneel) Mandarynse Chinees (Vereenvoudig) Mianmees Mongools Moré Ndebele (Zimbabwe) Nederlands Nepalees Noors Nyakyusa-Ngonde Nzema Oekraïens Oromo Osseties Pangasinaans Papiamentoe (Aruba) Papiamentoe (Curaçao) Persies Pools Portugees (Brasilië) Portugees (Portugal) Roemeens Russies Russiese Gebaretaal Sango Sepedi Serwies (Cyrillies) Serwies (Romeins) Seychellese Kreools Shona Singalees Slowaaks Sloweens Spaans Sunda Swahili Swahili (Kongo) Swati Sweeds Tagalog Tataars Teloegoe Tetun Dili Thai Tigrinya Tiv Tsjeggies Tsonga Tswana Turks Twi Tzotzil Urhobo Uruund Valenciaans Venda Viëtnamees Wallies Xhosa Yslands Zulu
Die Bybel bespreek nie spesifiek die onderwerp van genadedood nie. * Maar dit het 'n gebalanseerde beskouing wanneer dit kom by lewe en die dood. Dit is verkeerd om iemand se dood te veroorsaak. Maar dit is nie nodig om tot die uiterste te gaan om jou lewe te verleng as jy besig is om te sterf nie.
Die Bybel sê dat God ons Skepper is, "die bron van die lewe" (Psalm 36:9; Handelinge 17:28). In God se oë is lewe baie kosbaar. Daarom veroordeel God dit wanneer 'n mens iemand anders of jouself doodmaak (Eksodus 20:13; 1 Johannes 3:15). Die Bybel wys ook dat ons voorsorg moet tref om ons eie lewe en die lewens van ander te beskerm (Deuteronomium 22:8). Dit is duidelik dat God wil hê dat ons die geskenk van lewe moet waardeer.
Sê nou 'n persoon is terminaal siek?
Volgens die Bybel is dit verkeerd om iemand dood te maak selfs wanneer dit lyk asof die persoon definitief en binnekort sal doodgaan. Kyk na die voorbeeld van koning Saul van Israel. Toe hy gedurende 'n oorlog dodelik gewond is, het hy sy dienaar gevra om hom te help om sy lewe te neem (1 Samuel 31:3, 4). Saul se dienaar wou dit nie doen nie. Maar later het 'n ander man gelieg en gesê dat hy gedoen het wat Saul gevra het. Dawid het hierdie man veroordeel en gesê dat hy bloedskuldig is. En Dawid was iemand wat dieselfde beskouing gehad het van hierdie saak as God. — 2 Samuel 1:6-16.
Moet jy alles probeer doen om jou lewe te verleng?
Die Bybel sê nie dat 'n mens die sterfproses moet verleng wanneer dit duidelik is dat die persoon binnekort gaan sterf nie. Die Bybel gee eerder vir ons 'n gebalanseerde antwoord. Die dood is ons grootste vyand, die gevolg van ons sondige toestand (Romeine 5:12; 1 Korintiërs 15:26). Hoewel ons nie wil doodgaan nie, hoef ons nie daarvoor bang te wees nie. God belowe dat almal wat gesterf het, sal opstaan (Johannes 6:39, 40). Iemand wat respek vir lewe het, sal die beste mediese sorg wil hê. Maar dit beteken nie dat 'n persoon wat in elk geval gaan sterf, mediese behandeling sal kies omdat hy dink dat dit sy lewe sal verleng nie.
Is selfmoord 'n sonde wat nie vergewe kan word nie?
Nee, die Bybel sê nie so nie. Dit is 'n ernstige sonde om jouself dood te maak. * Maar God verstaan die feit dat mense soms sukkel met geeste-siektes, erge stres of selfs genetiese faktore wat tot selfmoord-neigings kan lei (Psalm 103:13, 14). Deur middel van die Bybel vertroos hy diegene wat deur 'n moeilike tyd gaan. En die Bybel sê ook dat daar "'n opstanding van die regverdiges sowel as die onregverdiges sal wees" (Handelinge 24:15). Dit wys dat daar hoop op 'n opstanding sal wees vir mense wat ernstige foute gemaak het, soos om selfmoord te pleeg.
Sê nou jy wil jou troeteldier uitsit?
Daar is 'n groot verskil tussen die genadedood van 'n mens en die genadedood van 'n dier. Hoewel God mense die hoop gee om vir ewig te lewe, het diere nie dieselfde hoop nie (Romeine 6:23; 2 Petrus 2:12). Volgens die Bybel is dit verkeerd om diere te mishandel, maar dit gee mense wel gesag oor diere (Genesis 9:3). God verwag dat ons liefdevol vir ons diere moet sorg. As jy 'n troeteldier besit, is dit jou verantwoordelikheid om nie die dier op 'n onmenslike manier te behandel nie, en dit sluit in dat jy moet besluit of jy die dier wil laat uitsit as hy ly, of nie. — Spreuke 12:10.
^ par. 3 Die definisie van genadedood is "om iemand dood te maak wat baie siek of ernstig beseer is sodat hulle nie meer ly nie" (Merriam-Webster Learner's Dictionary). Wanneer 'n dokter 'n pasiënt help om sy lewe te beëindig, word dit medies-ondersteunde selfmoord genoem.
^ par. 10 Die paar keer wat die Bybel praat van mense wat selfmoord gepleeg het, was dit mense wat nie gehoorsaam was aan God se wil nie. — 2 Samuel 17:23; 1 Konings 16:18; Matteus 27:3-5.